Hofuitspraak teen ANC is afdwingbaar – praag.co.za — 20 jaar jonk!
Die ANC se uitspraak by monde van sy sekretaris-generaal, Gwede Mantashe, dat die hofuitspraak wat bepaal die omstrede frase “dubulu ibhunu” (“Skiet die Boere”) onwettig en ongrondwetlik is, nie uitvoerbaar of afdwingbaar is nie, is foutief en ondermynend van die grondwet en die Suid-Afrikaanse regstelsel.
Howe maak juis nie uitsprake wat onafdwingbaar of onuitvoerbaar is nie. Mantashe moet eerder tyd spandeer en artikel 165 van die grondwet gaan bestudeer. Dit sal hom en die ANC goed te pas kom. Artikel 165(3) bepaal dat geen persoon mag inmeng met die funksionering van die howe nie. As sekretaris-generaal van die regerende party behoort hy van beter te weet.
Die uitspraak gemaak deur waarnemende regter Leon Halgryn is afdwingbaar en uitvoerbaar. Dit sal nie te moeilik wees om die organisasie en ampsdraers van die ANC aanspreeklik te hou vir die gevolge van hulle dade wat hieruit voortspruit nie. Die VF Plus gaan derhalwe regsadvies inwin om te kyk of Mantashe se opmerkings oor hierdie uitspraak nie op minagting van die hof neerkom nie.
паркет деревянныйФильчаков прокурор отзывы
Skrywer Dan RoodtGepubliseer op 31 Maart 2010 Kategorieë Suider-AfrikaSleutelwoord ANC, art 165(3) grondwet, dubulu ibhunu, Gwede MAntashe, Skiet die boere
Vorige Vorige artikel: Blouligbende skiet sakeman
Volgende Volgende artikel: Virtuele boeke